open-index/open-wikipedia-markdown huggingface dataset:
జ (2021 సినిమా)

**జ** 2021లో రూపొందుతున్న తెలుగు సినిమా. జైదుర్గా ఆర్ట్స్ బ్యానర్‌పై కందుకూరి గోవర్ధన్ రెడ్డి నిర్మించిన ఈ సినిమాకు సైదిరెడ్డి చిట్టెపు దర్శకత్వం వహించాడు. హిమజ, ప్రతాప్‌రాజ్‌ , సుడిగాలి సుధీర్, గెటప్‌ శ్రీను, ప్రీతి నిగమ్, చత్రప‌తి శేఖ‌ర్‌ ప్రధాన పాత్రల్లో నటించారు. ఈ సినిమా ట్రైలర్‌ను జులై 20, 2021న నటుడు సుధీర్ బాబు విడుదల చేశారు.

## నటీనటులు
*హిమజ
*ప్రతాప్‌రాజ్‌
*సుడిగాలి సుధీర్
*గెటప్ శ్రీను  
*ప్రీతి నిగమ్
*చత్రప‌తి శేఖ‌ర్‌

## సాంకేతిక నిపుణులు
*బ్యానర్:   జైదుర్గా ఆర్ట్స్
*నిర్మాత:  కందుకూరి గోవర్ధన్ రెడ్డి
*కథ, స్క్రీన్‌ప్లే , దర్శకత్వం:  సైదిరెడ్డి చిట్టెపు
*సంగీతం: వేంగి
*సినిమాటోగ్రఫీ: శివ కుమార్ జి 
*ఎడిటర్: ఆనంద్ పవన్ 
*ఫైట్స్: రియల్ సతీష్
*ఎగ్జిక్యూటివ్ నిర్మాత: ఉపేంద‌ర్‌

## మూలాలు

వర్గం:2021 తెలుగు సినిమాలు
గజేంద్రుడు

**గజేంద్రుడు** 2019లో విడుదలైన తెలుగు సినిమా. తమిళంలో 2017లో  ‘కదంబన్‌’ పేరుతో విడుదలైన ఈ సినిమాను భారతి వరప్రసాద్‌  వడ్డెల్ల సమర్పణలో లక్ష్మీ వెంకటేశ్వర ఫ్రేమ్స్‌ బ్యానర్ పై ఉదయ్‌ హర్ష వడ్డెల్ల ‘గజేంద్రుడు’ పేరుతో తెలుగులో విడుదల చేశాడు. ఆర్య, కేథ‌రిన్ థ్రెసా హీరో హీరోయిన్లుగా నటించిన ఈ సినిమా జూన్ 21న విడుదలైంది.
## కథ
అడవిలో ఒక తెగ వారు బయట ప్రపంచంతో సంబంధం లేకుండా జీవిస్తూ ఉంటారు. అలంటి వారి జీవితాల్లోకి ఒక వ్యాపారవేత్త మహేంద్ర (దీప రాజ్)  అరణ్యంలోని విలువైన సంపదపై కన్నేసి వారిని అక్కడి నుండి వెళ్లగొట్టి  సహజ సంపదను తన సొంతం చేసుకోవాలని చూస్తాడు. దీనిని వ్యతిరేకించిన గజేంద్ర (ఆర్యా) తన తెగ ప్రజల సహాయంతో మహేంద్రను ఎదిరించడానికి సిద్ధమౌతాడు. ఈపోరాటంలో గజేంద్ర మహేంద్రను ఎదిరించి, తన తెగ ప్రజలను , అడవిని కాపాడుకోగలిగాడా ఎలా కాపాడుకున్నాడు అనేదే మిగతా సినిమా కథ.

## నటీనటులు

*ఆర్య   
*కేథ‌రిన్ థ్రెసా
*దీప్ రాజ్ రాణా 
*సూపర్  సుబ్బరామన్ 
*మధుసూదన్ రావు 
*అమృత్ కలం 
*ఆడుకాళం మురుగ దోస్
*వై.జి.మహేంద్రన్ 
*మధువంటి అరుణ్ 
*ఉష ఎలిజబెత్  
*డి.ఎం.జె రాజసింహన్ 
*ఎతిరాజ్ 
*కాదల్ శరవణన్ 
*డా. సాబు ఇస్సాక్ 
*మదురై సరోజ

## సాంకేతిక నిపుణులు
*బ్యానర్:  లక్ష్మీ వెంకటేశ్వర ఫ్రేమ్స్‌
*నిర్మాత:   ఉదయ్‌ హర్ష వడ్డెల్ల
*కథ, స్క్రీన్‌ప్లే , దర్శకత్వం:   రాఘవ 
*సంగీతం: యువన్ శంకర్ రాజా 
*సినిమాటోగ్రఫీ: ఎస్.ఆర్. సతీష్ కుమార్  

## మూలాలు

వర్గం:2019 తెలుగు సినిమాలు
బుర్రా మధుసూదన్ యాదవ్

ముక్క ఉగ్రనరసింహారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో కనిగిరి నుండి ఎమ్మెల్యేగా గెలిచాడు.

## జననం, విద్యాభాస్యం
బుర్రా మధుసూదన్‌ యాదవ్‌ 15 మే 1972లో ఆంధ్రప్రదేశ్ రాష్ట్రం, ప్రకాశం జిల్లా, టంగుటూరు మండలం, శివపురం గ్రామంలో  బి.చినపేరయ్య, లక్ష్మమ్మ దంపతులకు జన్మించాడు. ఆయన ఇంటర్మీడియట్‌ వరకు చదివాడు.

## రాజకీయ జీవితం
బుర్రా మధుసూదన్‌ యాదవ్‌ వైఎస్సార్ కాంగ్రెస్ పార్టీ ద్వారా 2013లో రాజకీయాల్లోకి వచ్చాడు. ఆయన 2014లో జరిగిన అసెంబ్లీ ఎన్నికల్లో కనిగిరి నియోజకవర్గ వెఎస్సార్‌సీపీ అభ్యర్ధిగా పోటీ చేసి తన సమీప ప్రత్యర్థి టీడీపీ అభ్యర్థి కదిరి బాబూరావు చేతిలో 7107 ఓట్ల తేడాతో ఓటమిపాలయ్యారు. బుర్రా మధుసూదన్‌ 2019లో జరిగిన అసెంబ్లీ ఎన్నికల్లో పోటీ చేసి వెఎస్సార్‌సీపీ అభ్యర్ధిగా పోటీ చేసి తన సమీప ప్రత్యర్థి టీడీపీ అభ్యర్థి కదిరి బాబూరావు పై 40903 ఓట్ల మెజారిటీతో తొలిసారి ఎమ్మెల్యేగా గెలిచి అసెంబ్లీకి ఎన్నికయ్యాడు. ఆయన 15 సెప్టెంబర్ 2021న తిరుమల తిరుపతి దేవస్థానం ట్రస్టు బోర్డు సభ్యునిగా నియమితుడయ్యాడు. 

బుర్రా మధుసూదన్ 2024లో జరిగిన ఆంధ్రప్రదేశ్ శాసనససభ ఎన్నికలలో కందుకూరు నుండి వైయ‌స్ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ఇంటూరి నాగేశ్వరరావు చేతిలో 18558 ఓట్ల తేడాతో ఓడిపోయాడు.

## మూలాలు

వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు
వర్గం:ప్రకాశం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
సింగారెడ్డి గారి శిల్పా రవిచంద్ర కిశోర్ రెడ్డి

**సింగారెడ్డి గారి శిల్పా రవిచంద్ర కిశోర్‌రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో నంద్యాల నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
శిల్పా రవిచంద్రారెడ్డి 18 సెప్టెంబర్ 1983లో ఆంధ్రప్రదేశ్ రాష్ట్రం, కర్నూలు జిల్లా, నంద్యాల లో  శిల్పా మోహన్‌రెడ్డి, రమాదేవి దంపతులకు జన్మించాడు. ఆయన బీఎస్సీ (అగ్రికల్చర్‌) పూర్తి చేశాడు.

## రాజకీయ జీవితం
శిల్పా రవిచంద్రారెడ్డి తన తండ్రి మాజీ మంత్రి శిల్పా మోహన్ రెడ్డి స్ఫూర్తితో రాజకీయాల్లోకి వచ్చాడు. ఆయన నంద్యాల నియోజకవర్గంలో శిల్పా సహకార్‌ సంస్థ ద్వారా మహిళలకు పావలా వడ్డీ రుణం,చిరు వ్యాపారులకు వడ్డీలేని  రుణాలు, మినరల్‌ వాటర్‌ ప్లాంట్లు పేదలకు వివాహ కార్యక్రమాలు, పేద ప్రజల వైద్యం కోసం ఆర్థిక సాయం తన సొంత నిధులతో నిర్వహించి ప్రజల్లో మంచి గుర్తింపు తెచ్చుకున్నాడు.

శిల్పా రవిచంద్రారెడ్డి 2019లో జరిగిన అసెంబ్లీ ఎన్నికల్లో నంద్యాల నియోజకవర్గం నుండి వైఎస్సార్ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి భూమా బ్రహ్మానందరెడ్డి పై 34,560 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టాడు.

## మూలాలు

వర్గం:1983 జననాలు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2019)
ఎస్. కుమరన్

**ఎస్. కుమరన్** (25 ఫిబ్రవరి 1923 - 24 డిసెంబరు 1991) కేరళ రాష్ట్రానికి చెందిన స్వాతంత్ర్య సమరయోధుడు, భారత కమ్యూనిస్ట్ పార్టీ నాయకుడు. రాజ్యసభ మాజీ ఎంపీగా, మరారికుళం మాజీ శాసనసభ్యుడిగా పనిచేశాడు.

## జీవిత విషయాలు
కుమరన్ 1923 ఫిబ్రవరి 25న కిట్టచన్-కొచుపారుల దంపతులకు అలప్పుజాలోని ఆర్యద్‌లోని కొచ్చుతకిడియిల్ హౌస్‌లో జన్మించాడు.

## వ్యక్తిగత జీవితం
కుమరన్ కు శాంతాంబికా దేవితో వివాహం జరిగింది. వారికి ఒక కుమారుడు, ఇద్దరు కుమార్తెలు ఉన్నారు.

## రాజకీయరంగం
కాయిర్ ఫ్యాక్టరీ కార్మికులకు నాయకత్వం వహించి రాజకీయాల్లోకి వచ్చాడు. జాతీయ స్వాతంత్ర్య పోరాటంలోనూ, పున్నప్ర-వయలార్ పోరాటంలోనూ పాల్గొన్నాడు. స్వాతంత్ర్య సమరయోధుడు, కమ్యూనిస్ట్ పార్టీ నాయకుడు, మరారికులం మాజీ శాసనసభ్యుడు దివంగత ఎస్. దామోదరన్ ఇతని సోదరుడు.

## పదవులు

* క్విట్ ఇండియా ఉద్యమంలో భాగంగా స్టేట్ కాంగ్రెస్ ప్రాంతీయ ఉద్యమంతో ప్రారంభించాడు.
* 1938లో భారత కమ్యూనిస్ట్ పార్టీలో చేరాడు.
* 1946లో రాష్ట్ర కమిటీలో చేరాడు.
*1960 నుండి 1964 వరకు మరారికుళం శాసనసభ్యుడిగా ప్రాతినిధ్యం వహించాడు.
* 1966 నుండి 1970 వరకు సిపిఐ రాష్ట్ర కార్యదర్శి బాధ్యతలు నిర్వర్తించాడు.
*1970 నుండి 1982 వరకు రెండుసార్లు రాజ్యసభ ఎంపీగా పనిచేశాడు.

## మరణం
కుమరన్ 1991, డిసెంబరు 24న మరణించాడు.

## మూలాలు

వర్గం:1923 జననాలు
వర్గం:1991 మరణాలు
వర్గం:భారత స్వాతంత్ర్య సమర యోధులు
వర్గం:కేరళ స్వాతంత్ర్య సమర యోధులు
వర్గం:కేరళ వ్యక్తులు
వర్గం:కేరళ రాజకీయ నాయకులు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
వర్గం:రాజ్యసభ మాజీ సభ్యులు
బాలోద్

**బాలోద్,** ఛత్తీస్గఢ్ రాష్ట్రం బాలోద్ జిల్లాలో తండులా నది ఒడ్డున ఉన్న పట్టణం. బాలోద్ ధమ్తారి నుండి, 44 కి,మీ.దుర్గ్ నుండి 58 కి.మీ. దూరంలో ఉంది. బాలోద్‌లో ఒక కళాశాల, ఒక కోర్టు, ఒక సిహెచ్‌సి (కమ్యూనిటీ హెల్త్ సెంటర్), జైలు ఉన్నాయి. పట్టణానికి సమీపంలో అనేక దేవాలయాలు ఉన్నాయి, వీటిలో గంగా మయ్యా దేవాలయం, సియాదేవి ఆలయం ముఖ్యమైనవి.

బాలోద్   వద్ద,  సముద్రమట్టం నుండి 324&nbsp;మీటర్ల ఎత్తున ఉంది.

## జనాభా
2001 జనఘన ప్రకారం, బాలోద్ జనాభా 21,044. జనాభాలో పురుషులు 51%, మహిళలు 49% ఉన్నారు. బాలోద్ సగటు అక్షరాస్యత 73%, ఇది జాతీయ సగటు 59.5%కంటే ఎక్కువ; 56% పురుషులు 44% స్త్రీలు అక్షరాస్యులు. జనాభాలో 13% 6 సంవత్సరాల లోపు వారు.

## మూలాలు


వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
ఎస్. కస్తూరి రంగ అయ్యంగార్

**ఎస్. కస్తూరి రంగ అయ్యంగార్** (15 డిసెంబరు 1859 - 12 డిసెంబరు 1923) తమిళనాడుకు చెందిన న్యాయవాది, భారతీయ స్వాతంత్ర్య సమరయోధుడు, రాజకీయవేత్త, పాత్రికేయుడు. 1905 ఏప్రిల్ 1 నుండి 1923 డిసెంబరు 12న చనిపోయేవరకు *[[ది హిందూ]]* పత్రిక మేనేజింగ్ డైరెక్టర్‌గా పనిచేశాడు.

## పూర్వీకులు, కుటుంబం
కస్తూరి రంగ అయ్యంగార్ సోదరుడు, దివాన్ బహదూర్ ఎస్. శ్రీనివాస రాఘవయ్యంగర్ మద్రాస్ ప్రెసిడెన్సీలో ఇన్‌స్పెక్టర్ జనరల్ ఆఫ్ రిజిస్ట్రేషన్‌గా పనిచేశాడు. 1893లో జాతీయవాదులు చేసిన ఆర్థిక దోపిడీ ఆరోపణలను తిరస్కరించడానికి బ్రిటిష్ పరిపాలనకు సంబంధించి గత నలభై సంవత్సరాల కాలంలో *మద్రాస్ ప్రెసిడెన్సీ మెమోరాండం ఆఫ్ ప్రోగ్రెస్* ను శ్రీనివాస రాఘవయ్యంగార్ రాసాడు.

## తొలి జీవితం
కస్తూరి రంగ అయ్యంగార్ 1859, డిసెంబరు 15న కుంభకోణంలోని ఇన్నంబూర్ గ్రామంలో జన్మించాడు. విద్యాభ్యాసం పూర్తయిన తర్వాత, న్యాయవాదిగా ప్రాక్టీస్ కోసం కోయంబత్తూర్ వెళ్ళాడు. తరువాత అక్కడినుండి మద్రాసు వెళ్ళాడు. కోయంబత్తూర్‌లో సాధించినంత పేరు మద్రాసులో సాధించలేకపోయాడు. 1895లో జి. సుబ్రహ్మణ్య అయ్యర్ నిర్వహిస్తున్న *ది హిందూ* పత్రికలో లీగల్ కరస్పాండెంట్ అయ్యాడు. *కోయంబత్తూర్ లెటర్స్* వార్తాపత్రికలో అనేక కాలమ్స్ రాశాడు. ఈ కాలంలో అతను సి. కరుణాకర మీనన్ నుండి తగినంత ప్రోత్సాహం కూడా పొందాడు. ధనిక, సంపన్న కుంటుబాని చెందిన కస్తూరి రంగ అయ్యంగార్ 1905, ఏప్రిల్ 1న 75,000 రూపాయలకు వార్తాపత్రికను కొన్నాడు. తరువాత *ది హిందూ* పత్రికకు ఎడిటర్ అయ్యాడు.

## మేనేజింగ్ డైరెక్టర్‌గా
1905, జూలైలో కస్తూరి రంగ అయ్యంగార్ తన మేనల్లుడు ఎ. రంగస్వామి అయ్యంగార్‌ని అసిస్టెంట్ ఎడిటర్‌గా నియమించాడు. ప్రకటనలు పెరుగుతున్న, ముందుగానే ఇవ్వలేదని వినియోగదారులకు సభ్యత్వాలను రద్దు ద్వారా *హిందూ మతం*ను కాపాడే పనిని చేపట్టాడు. ఈ వ్యూహం విజయవంతమై కస్తూరి రంగ అయ్యంగార్ 1910 నాటికి తన అప్పులను తీర్చగలిగాడు. కస్తూరి రంగా అయ్యంగార్ రౌటర్ వార్తా సేవకు సభ్యత్వం పొంది, వాతావరణ నివేదికలు, కోర్టు కేసులు, వాణిజ్యం, క్రీడల కోసం పత్రికలో కొంత స్థానాన్ని కల్పించాడు. 1905లో *ది హిందూ* దాని సంపాదకీయంలో, పాక్షిక స్వయంప్రతిపత్తిని కోరింది కానీ భారతదేశానికి స్వాతంత్ర్యం ఇవ్వలేదు.  జలియన్‌వాలాబాగ్ మారణకాండను నిరసనలు, దాని ఫలితంగా జరిగిన హత్యలను కూడా ఇది తీవ్రంగా ఖండించింది.

## మరణం
కస్తూరి రంగ అయ్యంగార్ తన 64వ పుట్టినరోజుకు మూడు రోజుల ముందు అనగా 1923 డిసెంబరు 12న మద్రాస్ లో మరణించాడు. తర్వాత అతని మేనల్లుడు ఎస్. రంగస్వామి అయ్యంగార్ ఎడిటర్‌గా బాధ్యతలు చేపట్టాడు. అతని పెద్ద కుమారుడు కె. శ్రీనివాసన్ *ది హిందూ* పత్రిక మేనేజింగ్-డైరెక్టర్‌గా నియమించబడ్డాడు.

## మూలాలు

వర్గం:1859 జననాలు
వర్గం:1923 మరణాలు
వర్గం:తమిళనాడు వ్యక్తులు
వర్గం:తమిళనాడు న్యాయమూర్తులు
వర్గం:తమిళనాడు పాత్రికేయులు
వర్గం:సంపాదకులు
వర్గం:తమిళనాడు స్వాతంత్ర్య సమర యోధులు
ఎస్. రంగస్వామి అయ్యంగార్

**శ్రీనివాస రాఘవయ్యంగార్ రంగస్వామి అయ్యంగార్** (6 జనవరి 1887 - 23 అక్టోబరు 1926)  తమిళనాడుకు చెందిన న్యాయవాది, భారతీయ స్వాతంత్ర్య సమరయోధుడు, పాత్రికేయుడు. 1923 నుండి 1926లో తను చనిపోయేవరకు *[[ది హిందూ]]* పత్రిక ఎడిటర్‌గా పనిచేశాడు. అతను ఎస్. శ్రీనివాస రాఘవయ్యంగార్ కుమారుడు, ఎస్. కస్తూరి రంగ అయ్యంగార్ మేనల్లుడు.

## తొలి జీవితం, విద్య
రంగస్వామి 1887, జనవరి 6న సివిల్ సర్వెంట్ ఎస్. శ్రీనివాస రాఘవయ్యంగార్‌కు నాల్గవ కుమారుడిగా జన్మించాడు. రాఘవయ్యంగార్ మద్రాస్ ప్రెసిడెన్సీలో రిజిస్ట్రేషన్ ఇన్స్పెక్టర్ జనరల్ పనిచేశాడు. తరువాత, దివాన్ ఆఫ్ బరోడాగా కూడా ఉన్నాడు. అతని మామ జర్నలిస్ట్ ఎస్. కస్తూరి రంగ అయ్యంగార్, కస్తూరి అండ్ సన్స్ వ్యవస్థాపకుడు.

1903లో పదహారేళ్ళ వయసులో మెట్రిక్యులేషన్ పూర్తిచేసిన రంగస్వామి, తరువాత న్యాయశాస్త్రంలో పట్టభద్రుడయ్యాడు. కొంతకాలం న్యాయవాదిగా ప్రాక్టీస్ చేసి, 1910లో *ది హిందూ* పత్రికలో అసిస్టెంట్ ఎడిటర్‌గా చేరాడు.

## వృత్తిరంగం
మొదటి ప్రపంచ యుద్ధం గురించి తన ఖాతాల ద్వారా రంగస్వామి వెలుగులోకి వచ్చాడు. 1910ల చివరలో రంగస్వామి మరింత దూకుడుగా మారి బ్రిటిష్ పరిపాలన, విధేయుడిని లక్ష్యంగా చేసుకోవడం ప్రారంభించాడు. అతను ప్రత్యేకంగా బ్రిటిష్ ప్రభుత్వ పెంపుడు గొర్రెపిల్లగా అభివర్ణించిన విఎస్ శ్రీనివాస శాస్త్రిపై విమర్శలు చేశాడు. అదే సమయంలో, మహాత్మా గాంధీని తీవ్రంగా విమర్శించాడు. 1923లో కస్తూరి రంగ అయ్యంగార్ మరణం తరువాత కె. శ్రీనివాసన్ మేనేజింగ్ డైరెక్టర్‌గా, రంగస్వామి ఎడిటర్‌గా బాధ్యతలు స్వీకరించి, 1926 అక్టోబరు వరకు పనిచేశారు.

## మరణం
రంగస్వామి అయ్యంగార్ 1926 అక్టోబరు 23న అనారోగ్యం కారణంగా మరణించారు. ఎ. రంగస్వామి అయ్యంగార్ బాధ్యతలు స్వీకరించినప్పుడు 1926 నుండి 1928 వరకు మేనేజింగ్ డైరెక్టర్ కె. శ్రీనివాసన్ ఎడిటర్‌గా పనిచేశారు.

## మూలాలు

## బయటి లింకులు
* 

వర్గం:1887 జననాలు
వర్గం:1926 మరణాలు
వర్గం:తమిళనాడు వ్యక్తులు
వర్గం:తమిళనాడు న్యాయమూర్తులు
వర్గం:తమిళనాడు పాత్రికేయులు
వర్గం:సంపాదకులు
వర్గం:తమిళనాడు స్వాతంత్ర్య సమర యోధులు
అన్నాసాహెబ్ సహస్రబుద్ధే

**అన్నాసాహెబ్ సహస్రబుద్ధే** స్వాతంత్ర్యోద్యమకారుడు, గాంధేయవాది, సామాజిక కార్యకర్త. అతను వినోబా భావే ప్రారంభించిన భూదానోద్యమ నాయకులలో ఒకరు.  వార్ధాలోని సేవాగ్రామ్ ట్రస్ట్ కార్యదర్శిగా ఉన్నాడు. 1960 లో ప్రణాళికా సంఘం ఆధ్వర్యంలో భారత  ప్రభుత్వం ఏర్పాటు చేసిన గ్రామీణ పరిశ్రమల  స్టాండింగ్ కమిటీకి అధ్యక్షుడిగా వ్యవహరించాడు.  భూదానోద్యమంలో భాగంగా వినోబా భావే *గ్రామదాన్ కార్యక్రమాన్ని* ప్రవేశ పెట్టినప్పుడు ఒడిషా లోని కోరాపుట్ జిల్లాలో ఆ కార్యక్రమాన్ని అమలు చేసే బాధ్యతను సహస్రబుద్ధేకి అప్పగించారు . దాన్ని అతను విజయవంతంగా అమలు చేసాడు.   ప్రముఖ సామాజిక కార్యకర్త బాబా  ఆమ్టేకి అన్నాసాహెబ్ సన్నిహితుడు .  

అన్నాసాహెబ్ చేసిన సామాజిక కృషికి గాను 1970 లో భారత ప్రభుత్వం అతనికి పద్మ భూషణ పురస్కారాన్ని ప్రదానం చేసింది .  *మజి జదన్* (నా పెంపకం) అనే పేరుతో తన ఆత్మకథ రాసాడు.  ఆర్గానిక్ ఫార్మింగ్ అసోసియేషన్ ఆఫ్ ఇండియా (OFAI) వారు అతని జ్ఞాపకార్థం *అన్నాసాహెబ్ సహస్రబుద్ధే పురస్కారం* అనే వార్షిక పురస్కారాన్ని ఏర్పాటు చేసింది. 

## మూలాలు

 

వర్గం:Articles with hCards
వర్గం:గాంధేయవాదులు
వర్గం:మహారాష్ట్ర స్వాతంత్ర్య సమర యోధులు
బ్రిటిషు భారతదేశంలో ఆర్డర్లు, పతకాలు

భారతదేశం బ్రిటిషు వారి పాలనలో ఉన్న కాలంలో వారు ప్రవేశపెట్టిన **ఆర్డర్లు**, పురస్కారాలు, **పతకాల** జాబితా ఇది:  

## ఆర్డర్లు
 

### ఆర్డర్ ఆఫ్ చివాల్రీ

* ఆర్డర్ ఆఫ్ ది స్టార్ ఆఫ్ ఇండియా (1861-1947)
* ఆర్డర్ ఆఫ్ ది ఇండియన్ ఎంపైర్ (1878-1947)
* ఆర్డర్ ఆఫ్ ది క్రౌన్ ఆఫ్ ఇండియా (1878-1947)

### ఆర్డర్ ఆఫ్ మెరిట్

* ఆర్డర్ ఆఫ్ బ్రిటిష్ ఇండియా (1837-1947)

## పతకాలు

### పౌర పతకాలు

* కైసర్-ఇ-హింద్ పతకం (1900-1947)

### సైనిక పతకాలు

* ఇండియన్ ఆర్డర్ ఆఫ్ మెరిట్ (1837-1947)
* భారతీయ విశిష్ట సేవా పతకం (1907-1947)

### పోలీసు పతకాలు

* ఇండియన్ పోలీస్ మెడల్ (1932-1950)

### స్మారక పతకాలు

* ఎంప్రెస్ ఆఫ్ ఇండియా మెడల్ (1877)
* ఢిల్లీ దర్బారు పతకం (1903)
* ఢిల్లీ దర్బారు పతకం (1911)

### దండయాత్ర  పతకాలు

* మాంఘైర్ తిరుగుబాటు పతకం (1766)
* దక్కన్ మెడల్ (1784)
* మైసూర్ మెడల్ (1793)
* ఈజిప్ట్ మెడల్ (1801)
* సెరింగపటం పతకం (1801)
* సిలోన్ మెడల్ క్యాప్చర్ (1807)
* రోడ్రిగ్స్, ఐల్ ఆఫ్ బోర్బన్, ఐల్ ఆఫ్ ఫ్రాన్స్ (1811) స్వాధీనం కోసం పతకం
* జావా మెడల్ (1812)
* నేపాల్ మెడల్ (1816)
* బర్మా మెడల్ (1826)
* కూర్గ్ మెడల్ (1837)
* ఘుజ్నీ పతకం (1839)
* జెల్లాలాబాద్ పతకాలు (1842)
* కేలాట్-ఐ-గిల్జీ (1842) రక్షణ కొరకు పతకం
* కాందహార్, ఘుజ్నీ, కాబూల్ మెడల్ (1842)
* చైనా యుద్ధ పతకం (1842)
* సిండే మెడల్ (1843)
* గ్వాలియర్ స్టార్ (1844)
* సట్లెజ్ మెడల్ (1846)
* పంజాబ్ పతకం (1849)
* ఆర్మీ ఆఫ్ ఇండియా మెడల్ (1851)
* ఇండియా జనరల్ సర్వీస్ మెడల్ (1854)
* భారతీయ తిరుగుబాటు పతకం (1858)
* రెండవ చైనా యుద్ధ పతకం (1861)
* ఆఫ్ఘనిస్తాన్ మెడల్ (యునైటెడ్ కింగ్‌డమ్) (1881)
* అబిస్సినియన్ వార్ మెడల్ (1869)
* కాబూల్ నుండి కాందహార్ స్టార్ (1881)
* సెంట్రల్ ఆఫ్రికా మెడల్ (1895)
* భారత పతకం (1896)
* తూర్పు, మధ్య ఆఫ్రికా పతకం
* చైనా యుద్ధ పతకం (1900)
* టిబెట్ పతకం (1905)
* ఇండియా జనరల్ సర్వీస్ మెడల్ (1909)
* ఇండియా జనరల్ సర్వీస్ మెడల్ (1936)
* ఇండియా సర్వీస్ మెడల్ (1946)

## యుద్ధ గౌరవాలు

* మైసూరు (1789–91)
* ఈజిప్టు (యుద్ధ గౌరవం) (1801)
* అస్సే (యుద్ధ గౌరవం) (1803)
* అబిస్సీనియా (యుద్ధ గౌరవం) (1868)

## బిరుదులు

* టైటిల్ బ్యాడ్జ్ (ఇండియా)

### మొదటి తరగతులు

* సర్దార్ బహదూర్
* దివాన్ బహదూర్

### రెండవ తరగతి

* ఖాన్ బహదూర్
* రాయ్ బహదూర్

### మూడవ తరగతి

* ఖాన్ సాహిబ్
* రాయ్ సాహిబ్

## ఇవి కూడా చూడండి

## మూలాలు

 

వర్గం:బ్రిటిషు భారతదేశంలో పురస్కారాలు
ఢిల్లీ దర్బారు పతకం (1903)

బ్రిటిషు పాలనలో ఉన్న భారతదేశానికి కొత్త చక్రవర్తిని ప్రకటించినపుడు ఢిల్లీ దర్బారు జ్ఞాపకార్థం యునైటెడ్ కింగ్‌డమ్ నెలకొల్పిన పతకాలను **ఢిల్లీ దర్బారు పతకాలు** అంటారు.  వీటిని రెండు సందర్భాలలో - 1903 లో ఎడ్వర్డ్ VII రాజైనపుడు ఒకసారి, మళ్ళీ 1911 లో జార్జ్ V రాజైన సందర్భంలో రెండోసారి ఈ పతకాలను ప్రదానం చేసారు. ఇవి ఒకటిన్నర అంగుళాల వ్యాసం కలిగి,  బంగారు, వెండి రెండింటి తోనూ ప్రదానం చేసారు.  వీటిని ఎడమ ఛాతీపై పట్టాభిషేకం, జూబ్లీ పతకాలతో పాటు తేదీ క్రమంలో ధరిస్తారు. దీన్ని ఒకటిన్నర అంగుళాల వెడల్పు ఉన్న రిబ్బనుకు తగిలిస్తారు.  ఈ రాయల్ స్మారక పతకాలు 1918 నవంబరు వరకు ప్రచార పతకాల కంటే ముందు ధరించారు.  ఆ తర్వాత ధరించే క్రమాన్ని మార్చి, ప్రచార పతకాల తర్వాత, సుదీర్ఘ సేవా పురస్కారాలకు ముందూ ఈ దర్బారు పతకాలను ధరించారు. 

## ఢిల్లీ దర్బారు పతకం, 1903
బొమ్మ వైపున: కిరీటం ధరించిన రాజు తల కుడివైపుకు తిరిగి ఉంటుంది. తలకి ఎర్మిన్ వస్త్రాన్ని ధరించి, గార్టర్ కాలర్, బ్యాడ్జ్ ఆఫ్ ది ఆర్డర్ ఆఫ్ బాత్‌ ధరించి ఉంటుంది. బస్ట్ క్రింద లారెల్ శాఖ, రిమ్ చుట్టూ, లెజెండ్, ఎడ్‌వార్డ్ VII ఢిల్లీ దర్బారు 1903 .వెనక వైపు: గులాబీ పూల దండ లోపల - ఒక పర్షియన్ శాసనం ఉంటుంది: సామ్రాజ్య ప్రభువు, భారత చక్రవర్తి ఎడ్వర్డ్ అనుగ్రహంతో *1901* .   పతకంపై పేరేమీ లేకుండా ప్రదానం చేయబడింది. 

పాలకమండలి అధిపతులకు 140 బంగారు పతకాలను, ఇతర ప్రముఖులు, ప్రభుత్వ అధికారులకు, వేడుకల్లో పాల్గొన్న సాయుధ దళాల సభ్యులకూ 2,567 వెండి పతకాలనూ అందజేశారు.

## ఇవి కూడా చూడండి

* ఢిల్లీ దర్బారు పతకం (1911)
* బ్రిటిషు భారతదేశం
* ఎంప్రెస్ ఆఫ్ ఇండియా మెడల్

## మూలాలు

 

వర్గం:బ్రిటిషు భారతదేశంలో పురస్కారాలు
వై. బాలనాగిరెడ్డి

**ఎల్లారెడ్డి గారి బాలనాగిరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన మంత్రాలయం నియోజకవర్గం 2009, 2014, 2019 ఎన్నికల్లో వరుసగా మూడుసార్లు ఎమ్మెల్యేగా గెలిచాడు.

## జననం, విద్యాభాస్యం
వై. బాలనాగిరెడ్డి 1965 జూలై 23న ఆంధ్రప్రదేశ్ రాష్ట్రం, కర్నూలు జిల్లా, మంత్రాలయం మండలం,  రాంపురం గ్రామంలో  ఎల్లారెడ్డి గారి భీమిరెడ్డి (మాజీ ఎమ్మెల్యే ఉరవకొండ), లలితమ్మ (మంత్రాలయం మండలం రాంపురం గ్రామ సర్పంచ్‌) దంపతులకు జన్మించాడు. ఆయన పదవ తరగతి వరకు చదివాడు.

## రాజకీయ జీవితం
వై. బాలనాగిరెడ్డి  1989లో రాజకీయాల్లోకి వచ్చి రాంపురం సర్పంచ్‌గా, మంత్రాలయం సింగిల్‌ విండో  అధ్యక్షుడిగా పని చేశాడు. ఆయన 2009లో మంత్రాలయం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెసు అభ్యర్థి దళవాయి రామయ్యపై 10,697 ఓట్ల మోజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో టీడీపీ నుండి వైఎస్సార్ కాంగ్రెస్ పార్టీ లో చేరి 2014 ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసి టీడీపీ అభ్యర్థి పాలకుర్తి తిక్కారెడ్డి పై 7462 ఓట్లతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. 

వై. బాలనాగిరెడ్డి  2019 ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసి టీడీపీ అభ్యర్థి పాలకుర్తి తిక్కారెడ్డి పై 23,879 ఓట్లతో గెలిచి మూడోసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
దివాన్ బహదూర్

[కుడి|thumb|254x254px| దివాన్ బహదూర్ [భ్రిటిషు భారతదేశంలో బిరుదు పతకాలు|బిరుదు పతకం జార్జ్ V పాలనలో ప్రదానం చేయబడింది]]
**దివాన్ బహదూర్** బ్రిటిష్ భారతదేశంలో ప్రభుత్వం ఇచ్చిన గౌరవ బిరుదు.   ఇది దేశానికి విశ్వాసపాత్రమైన సేవ లేదా ప్రజా సంక్షేమం చేసిన వ్యక్తులకు ప్రదానం చేసేవారు. 1911 నుండి ఈ బిరుదుతో పాటు ప్రత్యేక బిరుదు పతకం కూడా ఇచ్చేవారు.  దివాన్ అంటే ప్రధానమంత్రి అని, *బహదూర్* అంటే ధైర్యవంతుడు అని అర్థం.

ఈ బిరుదు రావు బహదూర్ బిరుదు కంటే పై స్థాయిది. రావు బహదూర్ పొందిన వ్యక్తులు దివాన్ బహదూర్ పొందేందుకు అర్హులే.  

సంస్థానాల ప్రధానమంత్రులను దివాన్ అని పిలిచేవారు. దివాన్‌గా నియమితులైనపుడూ, వారి స్థాయికి తగినట్లుగా, బ్రిటిష్ అధికారులు వారికి నేరుగా దివాన్ బహదూర్ బిరుదు ఇచ్చేవారు.

బ్రిటిష్ వారు ఏర్పరచిన ఇతర బిరుదులు, పురస్కారాలతో పాటు దివాన్ బహదూర్‌ను కూడా 1947 లో స్వాతంత్య్రం వచ్చిన తర్వాత నిర్మూలించారు. 

## దివాన్ బహదూర్ బిరుదు ఉన్న వ్యక్తుల జాబితా

* గుత్తి కేశవపిళ్లె - పాత్రికేయుడు, రాజకీయవేత్త, స్వాతంత్ర్య సమరయోధుడు
* ఆర్. రఘునాథ రావు - 1875 నుండి 1880 వరకు, మళ్ళీ 1886 నుండి 1888 వరకు ఇండోర్ సంస్థానపు దివాన్.
* ఆర్. రామచంద్రరావు
* ఎన్. పట్టాభిరామారావు
* కె. రంగాచారి
* ట్రావెన్‌కూరుకు చెందిన వి. నాగం అయ్య
* IX పెరీరా
* కెపి పుట్టన్న చెట్టి
* DD థాకర్, ఝరియా 
* కేటోలి చెంగప్ప, కొడగు చీఫ్ కమిషనర్ (కూర్గ్)
* CS రత్నసభపతి ముదలియార్, CBE పారిశ్రామికవేత్త రాజకీయవేత్త.
* మద్రాసు ఆర్. వెంకట రత్నం 
* మద్రాసుకు చెందిన పిటి కుమారసామి చెట్టి
* మద్రాసు టి. నంబెరుమాళ్ చెట్టి
* మద్రాసు రెట్టమలై శ్రీనివాసన్
* S. వెంకటరామదాస్ నాయుడు - 1899 నుండి 1909 వరకు పుదుక్కోటై రాష్ట్రానికి చెందిన దివాన్
* లాడ్ గోవిందాస్ చతుర్భుజదాస్

## ఇవి కూడా చూడండి

* రావు బహదూర్
* రావు సాహిబ్
* రాజరత్న
* ఖాన్ బహదూర్
* ఖాన్ సాహిబ్
* దివాన్
* బిరుదు పతకాలు

## మూలాలు


## వెలుపలి లంకెలు
వర్గం:బ్రిటిషు భారతదేశంలో పురస్కారాలు
బాబుభాయ్ జె. పటేల్

**బాబుభాయ్ జష్ భాయ్ పటేల్** (9 ఫిబ్రవరి 1911 - 19 డిసెంబర్ 2002) భారతదేశంలో గుజరాత్ రాష్ట్రానికి ముఖ్యమంత్రిగా పని చేసిన వ్యక్తి. 1975 జూన్ నుంచి 1976 మార్చి వరకు జనతా మోర్చా నాయకుడిగా, రెండోసారి 1977 ఏప్రిల్ నుంచి 1980 ఫిబ్రవరి వరకు జనతా పార్టీ నాయకుడిగా రెండుసార్లు ఈ పదవిని నిర్వహించారు.  

## ప్రారంభ జీవితం
ఆయన 9 ఫిబ్రవరి 1911న గుజరాత్ లోని నడియాడ్ లో జన్మించారు. అతను న్యాయవాది.  1930లో కళాశాలలో ఉన్నప్పుడు భారత స్వాతంత్ర్యోద్యమంలో చేరాడు. అతను  1942 వరకు ఏడుసార్లు జైలుకు వెళ్ళాడు .  

## కెరీర్
1952 నుండి 1957 వరకు బొంబాయి రాష్ట్రంలో క్యాబినెట్ మంత్రిగా ఉన్నాడు. గుజరాత్ ఏర్పడిన తరువాత 1962లో కాంబే శాసనసభ నుంచి ఓడిపోయారు, కానీ 1967లో నడియాడ్ నుంచి గుజరాత్ శాసనసభకు ఎన్నికయ్యారు, 1972లో నడియాడ్ నుంచి ఓడిపోయారు, 1975లో ఎన్ సిఒ అభ్యర్థిగా సబర్మతి నుంచి గెలిచారు, అయితే 1980లో జనతా పార్టీ అభ్యర్థిగా అక్కడి నుంచి ఓడిపోయారు, 1990లో మోర్వి నుంచి గెలిచారు. ఆయన తన రాజకీయ జీవితంలో గుజరాత్ లో అనేక మంత్రి పదవులను నిర్వహించారు.  

1974లో చిమన్ భాయ్ పటేల్ నవ నిర్మాణ్ ఉద్యమం కారణంగా ముఖ్యమంత్రి పదవికి రాజీనామా చేసి అసెంబ్లీని రద్దు చేశారు. తరువాత 1975 జూన్ లో ఎన్నికలు జరిగినప్పుడు, బాబుభాయ్ పటేల్ 18 జూన్ 1975 న గుజరాత్  మొదటి కాంగ్రెస్ యేతర ప్రభుత్వానికి ముఖ్యమంత్రి అయ్యారు. జనతా మోర్చా అని పిలువబడే పార్టీల సంకీర్ణానికి ఆయన నాయకత్వం వహించారు. ఒక వారం తరువాత, ఇందిరా గాంధీ అత్యవసర పరిస్థితిని విధించారు, కాని కాంగ్రెస్ తన ప్రభుత్వాన్ని పడగొట్టినప్పుడు అతను మార్చి 1976 వరకు కొనసాగాడు. అతను మళ్ళీ 1977 నుండి 1980 వరకు జనతా పార్టీకి నాయకత్వం వహించిన సిఎం అయ్యాడు.  1990 ల ప్రారంభంలో చిమన్ భాయ్ పటేల్ ప్రభుత్వంలో సర్దార్ సరోవర్ డ్యామ్ ప్రాజెక్టుకు నాయకత్వం వహించి క్యాబినెట్ మంత్రి అయ్యారు.  

## మరణం
ఆయన 19 డిసెంబర్ 2002న గాంధీనగర్ లో మరణించారు. 

## గుర్తింపు

* విశ్వ గుజరాతీ సమాజ్ ద్వారా వల్లభ్ భాయ్ పటేల్ విశ్వ ప్రతిభా పురస్కారం. 

## మూలాలు

వర్గం:1911 జననాలు
వర్గం:2002 మరణాలు
వర్గం:భారత స్వాతంత్ర్య సమర యోధులు
వర్గం:రాజకీయ నాయకులు
వర్గం:భారత రాజకీయ నాయకులు
రేడియో మాధవ్

**రేడియో మాధవ్** 2021లో విడుదలైన తెలుగు సినిమా. మలయాళంలో  2019లో ‘మార్కొని మతాయ్‌’ పేరుతో విడుదలైన ఈ సినిమాను తెలుగులో 'రేడియో మాధవ్' పేరుతో గుండేపూడి శ్రీ‌ను స‌మ‌ర్ప‌ణ‌లో లక్ష్మీ చెన్నకేశవ ఫిలిమ్స్ బ్యానర్ పై డి.వి కృష్ణ స్వామి విడుదల చేశాడు. విజయ్​ సేతుపతి,  జయరామ్, ఆత్మీయ రాజన్, పూర్ణ, నరేన్, అజూ వర్గీస్ ప్రధాన పాత్రల్లో నటించిన ఈ సినిమాకు సనల్ కలతిల్ దర్శకత్వం వహించాడు. రేడియో మాధ‌వ్‌ ఫస్ట్‌లుక్‌ను హీరో శ్రీ విష్ణు అక్టోబర్ 7, 2020 న విడుదల చేశాడు.ఈ సినిమా ఏప్రిల్ 23న విడుదలైంది.

## నటీనటులు
*విజయ్​ సేతుపతి 
*జయరామ్  
*ఆత్మీయ రాజన్ 
*పూర్ణ  
*నరైన్  
*అజు వర్గీస్
* లక్ష్మీ నక్షత్ర
* దేవి అజిత్
* లక్ష్మీ ప్రియ
* రేణుగా మల్లికా సుకుమారన్, అతిధి పాత్ర
* అనార్కలి మారికర్
* ఆల్ఫీ పంజికరణ్

## సాంకేతిక నిపుణులు
*బ్యానర్:  లక్ష్మీ చెన్నకేశవ ఫిలిమ్స్ 
*సమర్పణ: గుండేపూడి శీను  
*నిర్మాత: డి.వి కృష్ణ స్వామి 
*కథ, స్క్రీన్‌ప్లే , దర్శకత్వం:  సనల్ కలతిల్
*సంగీతం: ఏం. జయచంద్రన్
*మాటలు & పాటలు : భాష్య శ్రీ
*సినిమాటోగ్రఫీ:  సజన్ కలతిల్
*ఎడిటింగ్‌: షామీర్ ముహమ్మెద్  
*పీఆర్వో: సురేంద్ర కుమార్ నాయుడు, ఫణి కందుకూరి 
*ఎగ్జిక్యూటివ్‌ నిర్మాత: ఎన్. శ్రీనివాస మూర్తి
*సహ- నిర్మాత: డి.వి . చలం

## మూలాలు

వర్గం:2021 తెలుగు సినిమాలు
వర్గం:2021 సినిమాలు
వర్గం:విజయ్ సేతుపతి నటించిన సినిమాలు
రోల్ రిడా

**రోల్ రైడా**గా వృత్తిపరంగా జనాదరణ పొందిన **రాహుల్ కుమార్ వెల్పుల** (జననం 26 జనవరి 1992), టాలీవుడ్ (తెలుగు)లో  రాపర్, పాటల రచయిత, నటుడు. 

సంక్రాంతి, పతంగ్ లో తన యూట్యూబ్ రాప్ పాటతో అతను ప్రాచుర్యం పొందాడు, ఇది 17 మిలియన్లకు పైగా వీక్షణలతో భారీ విజయాన్ని సాధించింది. అతని ఇతర ప్రముఖ పాటలు కిరాణా రాప్, బ్రేకింగ్ న్యూస్ కట్టిఫ్, శంకర్ కా బీటా, ఇవ్వలేన్ దిల్కుష్, ఇగ్నైట్, అరుపు మొదలైనవి.  2018లో బిగ్ బాస్ తెలుగు 2 కు పోటీదారుగా కనిపించి విజయవంతంగా 15వ వారానికి చేరుకుని 6వ స్థానంలో నిలిచాడు.

## ప్రారంభ జీవితం
రోల్ రైడా భారతదేశంలోని తెలంగాణలోని కరీంనగర్ లో జన్మించాడు. హైదరాబాద్ లోని జాన్సన్ గ్రామర్ స్కూల్ లో తన పాఠశాల విద్య పూర్తి చేశాడు. తార్నాకలోని నారాయణ జూనియర్ కాలేజీలో ఇంటర్మీడియట్ చేసి హైదరాబాద్ లోని సివిఆర్ కాలేజ్ ఆఫ్ ఇంజనీరింగ్ నుంచి కంప్యూటర్ సైన్స్ లో బిటెక్ పూర్తి చేశాడు. అతను పాఠశాలలో పాడటం ద్వారా ప్రజాదరణ పొందాడు, సియెద్ కమ్రాన్ తో కలిసి కళాశాలలో ఒక బృందాన్ని ప్రారంభించాడు.

## కెరీర్
రోల్ రైడా మొదట్లో గూగుల్ హైదరాబాద్ లో , టెక్ మహీంద్రాలో క్వాలిటీ ఎనలిస్ట్ గా పనిచేశారు.

లో సాంగ్ ఫేమ్ ప్రముఖ అమెరికన్ రాపర్ ఫ్లో రైడా పేరు నుండి స్నేహితుడి సూచన మేరకు అతను తన వృత్తిపరమైన పేరు రోల్ రైడాను ఎంచుకున్నాడు.   అతను 2017 లో తన విజయవంతమైన గాన వృత్తిని కొనసాగించడానికి తన ఉద్యోగాన్ని విడిచిపెట్టాడు. సియెద్ కమ్రాన్ తో అతని రాప్ పాట 'అరుపు' యూట్యూబ్ లో 4మిలియన్ల  వీక్షణలను పొందింది. 

### కళానైపుణ్యం

#### రాపింగ్ టెక్నిక్
హైదరాబాద్ పాత బస్తీలో మాట్లాడే హైదరాబాద్ తెలుగు, దక్కని యాస కలయికలో రోల్ రిడా రాపింగ్ చేస్తాడు. 

### టాలీవుడ్
ఎం.ఎం. కీరవాణి, ఎస్.ఎస్.థమన్, అనూప్ రూబెన్స్ వంటి తెలుగు సంగీత దర్శకులతో పనిచేశాడు. ఆయన దైవిక ప్రదర్శన కూడా చేశాడు. ఆయన మనం చిత్రంలో అఖిల్ అక్కినేని, టెంపర్ లో జూనియర్ ఎన్టీఆర్ లకు వాయిస్ ఆర్టిస్ట్ గా పనిచేశారు.  అతను హలో!, అర్బన్ రోమ్ కామ్ అనే లఘు చిత్రంలో నటించాడు. ఇది యూట్యూబ్ లో విడుదలైంది.

### బిగ్ బాస్ తెలుగు 2
తన ప్రజాదరణ వలన బిగ్ బాస్ తెలుగు - 2కు ఎంపికయ్యాడు.   ఆ సీజన్ ముగింపుకు వారం ముందు వరకు అతను ఇంట్లోనే ఉన్నాడు.

## డిస్కోగ్రఫీ

### సింగిల్స్/మ్యూజిక్ వీడియోలు

### తెలుగు సినిమా పాటలు

## మూలాలు

వర్గం:జీవిస్తున్న ప్రజలు
వర్గం:   గాయకులు
వర్గం:తెలంగాణ  గాయకులు
వర్గం:నేపథ్యగాయకులు
వర్గం:1989 జననాలు
వర్గం:బిగ్ బాస్ (తెలుగు టీవీ సిరీస్) పోటీదారులు
వై.వెంకటరామి రెడ్డి

**ఎల్లారెడ్డి గారి వెంకటరామి రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన గుంతకల్లు నియోజకవర్గం 2019 అసెంబ్లీ ఎన్నికల్లో ఎమ్మెల్యేగా గెలిచాడు.

## జననం, విద్యాభాస్యం
వై.వెంకటరామి రెడ్డి 1965 జూలై 23న ఆంధ్రప్రదేశ్ రాష్ట్రం, కర్నూలు జిల్లా, మంత్రాలయం మండలం, రాంపురం గ్రామంలో ఎల్లారెడ్డి గారి భీమిరెడ్డి (మాజీ ఎమ్మెల్యే ఉరవకొండ), లలితమ్మ (మంత్రాలయం మండలం రాంపురం గ్రామ సర్పంచ్‌) దంపతులకు జన్మించాడు. ఆయన బెంగుళూరు యూనివర్సిటీ నుండి బి.ఏ పూర్తి చేశాడు.

## రాజకీయ జీవితం
వై.వెంకటరామి రెడ్డి 2006లో కేడీసీసీ బ్యాంకు చైర్మన్‌గా పని చేశాడు. ఆయన వైఎస్సార్ కాంగ్రెస్ పార్టీ లో చేరి 2014లో జరిగిన అసెంబ్లీ ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ఆర్‌.జితేంద్రగౌడ్ చేతిలో 5094 ఓట్లతో తేడాతో ఓటమిపాలయ్యాడు. ఆయన 2019లో జరిగిన అసెంబ్లీ ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ఆర్‌.జితేంద్రగౌడ్ పై 47,930 ఓట్ల మోజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వై.శివరామి రెడ్డి

**ఎల్లారెడ్డి గారి శివరామి రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999 నుండి 2004 వరకు ఉరవకొండ నియోజకవర్గం ఎమ్మెల్యేగా పనిచేశాడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.

## జననం, విద్యాభ్యాసం
వై.శివరామి రెడ్డి 1963 ఆంధ్రప్రదేశ్ రాష్ట్రం, కర్నూలు జిల్లా, మంత్రాలయం మండలం, రాంపురం గ్రామంలో ఎల్లారెడ్డి గారి భీమిరెడ్డి (మాజీ ఎమ్మెల్యే ఉరవకొండ), లలితమ్మ (మంత్రాలయం మండలం రాంపురం గ్రామ సర్పంచ్‌) దంపతులకు జన్మించాడు. ఆయన బెంగుళూరు యూనివర్సిటీ నుండి బి.ఏ పూర్తి చేశాడు.
 
## రాజకీయ జీవితం
వై.శివరామి రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1999లో గుంతకల్లు నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పయ్యావుల కేశవ్ పై 8501 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2006లో కాంగ్రెస్ పార్టీ తరపున స్థానిక సంస్థల కోటాలో ఆంధ్రప్రదేశ్ శాసనమండలికి ఎమ్మెల్సీగా ఎన్నికై ప్రభుత్వ విప్‌‌గా పనిచేశాడు.

వై.శివరామిరెడ్డి 2014 ఏప్రిల్ 15న కాంగ్రెస్ పార్టీకి రాజీనామా చేసి, 2014 ఏప్రిల్ 26న వైఎస్సార్ కాంగ్రెస్ పార్టీ అధ్యక్షుడు వై.ఎస్. జగన్మోహన్ రెడ్డి సమక్షంలో వైఎస్సార్‌సీపీలో చేరాడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.

## మూలాలు

వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లాకు చెందిన శాసనమండలి సభ్యులు
వై. సాయి ప్రసాద్ రెడ్డి

**ఎల్లారెడ్డి గారి సాయి ప్రసాద్‌రెడ్డి ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆదోని నియోజకవర్గం 2004, 2014, 2019 ఎన్నికల్లో మూడుసార్లు ఎమ్మెల్యేగా గెలిచాడు. 

## జననం, విద్యాభాస్యం
వై. సాయి ప్రసాద్‌ రెడ్డి 1963 మార్చి 23న ఆంధ్రప్రదేశ్ రాష్ట్రం, కర్నూలు జిల్లా, మంత్రాలయం మండలం, రాంపురం గ్రామంలో ఎల్లారెడ్డి గారి భీమిరెడ్డి (మాజీ ఎమ్మెల్యే ఉరవకొండ), లలితమ్మ (మంత్రాలయం మండలం రాంపురం గ్రామ సర్పంచ్‌) దంపతులకు జన్మించాడు. ఆయన  ఇంటర్‌మీడియట్‌ వరకు చదివాడు.

## రాజకీయ జీవితం
వై. సాయి ప్రసాద్‌ రెడ్డి 1989లో తెలుగుదేశం పార్టీ ద్వారా రాజకీయాల్లోకి వచ్చి కౌతాళం మండల టీడీపీ అధ్యక్షుడిగా పని చేశాడు. ఆయన 2002లో టీడీపీ నుండి కాంగ్రెస్ పార్టీ లో చేరాడు. వై. సాయి ప్రసాద్‌ రెడ్డి 2004లో జరిగిన అసెంబ్లీ ఎన్నికల్లో ఆదోని నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జి .కృష్ణమ్మా పై 24741 ఓట్ల మోజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

వై. సాయి ప్రసాద్‌ రెడ్డి 2009లో ఓటమి పాలయ్యాడు. ఆయన 2012లో వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసీ  తన సమీప ప్రత్యర్థి టీడీపీ అభ్యర్థి కె. మీనాక్షి నాయుడు పై 16831 ఓట్ల మోజార్టీతో ఎమ్మెల్యేగా గెలిచాడు. వై. సాయి ప్రసాద్‌ రెడ్డి 2019లో జరిగిన అసెంబ్లీ ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసీ తన సమీప ప్రత్యర్థి టీడీపీ అభ్యర్థి కె. మీనాక్షి నాయుడు పై 12,319
ఓట్ల మోజార్టీతో మూడోసారి ఎమ్మెల్యేగా గెలిచాడు.

## మూలాలు

వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
క్రాంతి డ్రిల్‌మ్యాన్

**క్రాంతి డ్రిల్‌మ్యాన్** (ఆంగ్లం:Kranti Drillman)(జననం 1990 జూన్ 30) భారతదేశానికి చెందిన విన్యాస కారుడు, డ్రిల్‌మ్యాన్ ఆఫ్ ఇండియాగా ఇతను పేరుగాంచాడు. ఇతని అసలు పేరు పనికెర క్రాంతి. ఇటలీలో జరిగిన గిన్నీస్ వరల్డ్ రికార్డుల కార్యక్రమంలో తన సాహసాలతో 4 రికార్డులు సాధించి జనాదరణ పొందాడు.

క్రాంతి చేసిన విన్యాసాలలో నాలుకతో 52 ఫ్యాన్లు ఆపడం,  నోట్లో కత్తులు దింపుకొని 1944 కేజీల వాహనం లాగటం,  ముక్కులోకి మేకులు కొట్టుకోవడం, వేడి నూనెలో నుండి కాలుతున్న వంటకాలను టక టక బయటికి తీయడంలో నాలుగు గిన్నీస్ రికార్డులు సాధించాడు.

## జననం, విద్యాభ్యాసం
క్రాంతి 1990 జూన్ 30న తెలంగాణ రాష్ట్రం యాదాద్రి భువనగిరి జిల్లాలోని ఆడ్డగూడూరు లో జన్మించాడు. ఇతని తల్లిదండ్రులు పనికెర సత్తయ్య, మల్లమ్మ.

క్రాంతి అడ్డగూడూరు గ్రామంలో తన ప్రాథమిక  విద్యనభ్యసించాడు, పక్క ఊరు శాలిగౌరారంలోని జెడ్పిహెచ్ఎస్ పాఠశాలలో తన ఉన్నత చదువు పూర్తి చేసాడు. ఆ తరువాత సూర్యాపేటలోని  వెన్నెల ప్రాథమిక విద్యా సంస్థల నుండి టిటిసి చదువు పూర్తి చేశాడు. మహర్షి డిగ్రీ కళాశాల నుండి బిఏ పట్టా పొందిన క్రాంతి హైదరాబాద్ పొట్టి శ్రీరాములు తెలుగు విశ్వవిద్యాలయం నుండి మ్యాజిక్ లో డిప్లమా చేశాడు. తమిళనాడులోని అన్నామలై విశ్వవిద్యాలయం నుండి యోగలో ఎం.ఎస్.సి పట్టా పొందాడు.

## కెరీర్
thumb|గజ్వేల్‌లోని మహతి ఆడిటోరియం ప్రారంభోత్సవం సందర్భంగా 2019 డిసెంబరు 15న తెలంగాణ ప్రభుత్వ భాషా సాంస్కృతిక శాఖ నిర్వహించిన సాంస్కృతిక సంబరాలులో డ్రిల్‌మ్యాన్ క్రాంతి ప్రదర్శనలో గొంతులోకి 2 అడుగల పొడవున్న 11 కత్తులను పంపిస్తున్న దృశ్యం
క్రాంతి తాను ఇంటర్మీడియట్ విద్య అభ్యసిస్తుండగా ఒక విన్యాస కారుడిగా ఎదగాలని సాధన మొదలు పెట్టాడు. ఆ తరువాత కళాశాలల్లో, వివిధ పోటీలలో అతి భయంకర విన్యాసాలతో కూడిన ప్రదర్శనలు ఇచ్చాడు. ఇలా ప్రదర్శనల ద్వారా జనాదరణ పొందిన క్రాంతి వివిధ జాతీయ, అంతర్జాతీయ పోటీలలో తన సాహసాలను ప్రదర్శించాడు.
2012 లో క్రాంతి డ్రిల్ మెషిన్ తో చేసిన విన్యాసం ద్వారా డ్రిల్ మ్యాన్ గా పేరు పొందాడు.

### క్రాంతి ప్రదర్శనలు ఇచ్చిన కార్యక్రామాలు

* ఇండియాస్ గాట్ ట్యాలెంట్ 
* ఇండియా కా మస్త్ కలందర్ (సోనీ టీవీ)
* జీ సూపర్ ట్యాలెంట్ (తమిళ్)
* ఉగ్రం ఉజ్వలం (మలయాళం)
* ట్యాలెంటో ముచో ట్యాలెంటో (ఉత్తర అమెరికా)
* అదుర్స్ (ఈ టీవీ తెలుగు)
* బిగ్ సెలెబ్రిటీ (తెలుగు)

## మూలాలు

## ఇతర లింకులు

వర్గం:1990 జననాలు
వర్గం:జీవిస్తున్న ప్రజలు
ఢిల్లీ దర్బారు పతకం (1911)

భారతదేశానికి కొత్త చక్రవర్తిని ప్రకటించినపుడు ఢిల్లీ దర్బారు జ్ఞాపకార్థం యునైటెడ్ కింగ్‌డమ్ నెలకొల్పిన పతకాలను **ఢిల్లీ దర్బారు పతకాలు** అంటారు.  వీటిని రెండు సందర్భాలలో - 1903 లో ఎడ్వర్డ్ VII రాజైనపుడు ఒకసారి, మళ్ళీ 1911 లో జార్జ్ V రాజైన సందర్భంలో రెండోసారి ఈ పతకాలను ప్రదానం చేసారు. ఇవి ఒకటిన్నర అంగుళాల వ్యాసం కలిగి,  బంగారు, వెండి రెండింటి తోనూ ప్రదానం చేసారు.  వీటిని ఎడమ ఛాతీపై పట్టాభిషేకం, జూబ్లీ పతకాలతో పాటు తేదీ క్రమంలో ధరిస్తారు. దీన్ని ఒకటిన్నర అంగుళాల వెడల్పు ఉన్న రిబ్బనుకు తగిలిస్తారు.  ఈ రాయల్ స్మారక పతకాలు 1918 నవంబరు వరకు ప్రచార పతకాల కంటే ముందు ధరించారు.  ఆ తర్వాత ధరించే క్రమాన్ని మార్చి, ప్రచార పతకాల తర్వాత, సుదీర్ఘ సేవా పురస్కారాలకు ముందూ ఈ దర్బారు పతకాలను ధరించారు. 

## ఢిల్లీ దర్బారు పతకం, 1911
బొమ్మ వైపు: కిరీటంతో ఉన్న కింగ్ జార్జ్ V, క్వీన్ మేరీ ముఖాలు గులాబీల పూల దండలో ఎడమ వైపున ఉంటాయి.వెనక వైపు: పర్షియన్ భాషలో ఒక లెజెండ్ ఉంటుంది. దీని అర్థం - *బ్రిటిష్ సామ్రాజ్య ప్రభువు, భారత చక్రవర్తి అయిన జార్జ్ V దర్బారు*. ఈ పతకంపై పేరేమీ లేకుండా ప్రదానం చేయబడింది. 

పాలక అధిపతులు, ఉన్నత స్థాయి అధికారులకు బహూకరించేందుకు రెండు వందల బంగారు పతకాలను తయారు చేసారు. 30,000 వెండి పతకాలు ముద్రించగా,  వాటిలో 26,800 పౌర ప్రముఖులకు, ప్రభుత్వ అధికారులకు ప్రదానం చేసారు. వీటిలో 10,000 పతకాలను బ్రిటిషు, భారతీయ సైనికాధికారులకు, సైనికులకూ ఇచ్చారు.  దర్బారులో ఉన్నవారికి మాత్రమే కాకుండా, భారతదేశానికి రాజ్‌కు సహకరించిన ఇతరులకు కూడా పతకాన్ని ప్రదానం చేసాదు. 

కింగ్ జార్జ్ పట్టాభిషేక పతకం కోసం వాడిన రిబ్బన్నే దీనికీ వాడారు. బొమ్మ వైపు డిజైను రెంటికీ ఒకే విధంగా ఉంటుంది. అయితే, పట్టాభిషేక పతకం 1¼ అంగుళాల వ్యాసం ఉండగా, దర్బారు పతకం 1½ అంగుళాల వ్యాసంతో పెద్దదిగా ఉంటుంది. రెండు పతకాలు కలిసి ధరించలేరు. రెండింటినీ పొందినవారు తమ పట్టాభిషేక పతకపు రిబ్బన్‌పై 'ఢిల్లీ' అనే పదం ఉన్న పట్టీని ధరిస్తారు. 

పట్టాభిషేక పతకం రిబ్బన్ కోసం దర్బారు పట్టీ

## ఇవి కూడా చూడండి

* ఢిల్లీ దర్బార్ మెడల్ (1903)
* ఢిల్లీ దర్బార్
* బ్రిటిష్ వలస భారతదేశం
* ఎంప్రెస్ ఆఫ్ ఇండియా మెడల్

## మూలాలు

 

వర్గం:బ్రిటిషు భారతదేశంలో పురస్కారాలు
శస్తాంకోట సరస్సు

**శస్తాంకోట సరస్సు** దక్షిణ భారతదేశంలోని పశ్చిమ తీరంలో గల కేరళలో ఉన్న అతిపెద్ద మంచినీటి సరస్సు.  దీనికి దాని ఒడ్డున ఉన్న పురాతన శాస్త ఆలయం (ప్రసిద్ధ తీర్థ క్షేత్రం) పేరు పెట్టబడింది. ఈ సరస్సు క్విలాన్ జిల్లాలోని అర మిలియన్ ప్రజల తాగునీటి అవసరాలను తీరుస్తుంది. చేపలను కూడా అందిస్తుంది. 
## పరిరక్షణ
తాగునీటి ఉపయోగం కోసం, నీటి స్వచ్ఛత కోసం సరస్సు నీటిలో బ్యాక్టీరియాను తినే కావాబోరస్ అని పిలువబడే లార్వాను అధిక సంఖ్యలో అభివృద్ధి చేశారు. ఈ సరస్సు నవంబర్ 2002 నుండి రామ్ సర్ కన్వెన్షన్ కింద అంతర్జాతీయ ప్రాముఖ్యత కలిగిన ఒక చిత్తడి నేలగా పరిగణించబడుతుంది.
## వివిధ ప్రాంతాల నుండి దూరం
ఈ సరస్సు అష్టముడి సరస్సుకి ఉత్తర భాగంలో క్విలాన్ నగరానికి 25 కి.మీ దూరంలో ఉంది. ఈ సరస్సు కరుణగపల్లి అనే పట్టణం నుండి 8 కి.మీ దూరంలో, తిరువనంతపురం లోని అంతర్జాతీయ విమానాశ్రయం 105 కిలోమీటర్ల దూరంలో ఉంది. ఈ సరస్సు మీద రవాణా సదుపాయం కూడా ఉంది.
## అధ్యయనాలు
సరస్సులోని నీరు సాధారణ ఉప్పుతో పాటు ఇతర ఖనిజ లోహాలు లేనిదిగా నివేదించబడింది.ఈ సరస్సులోని ఉపరితల, మధ్యంతర, అడుగు భాగంలోని నీటి నాణ్యతను వరల్డ్ వైల్డ్ లైఫ్ ఫండ్ (WWF)  అధ్యయనం చేసింది.
## మూలాలు

వర్గం:సరస్సులు
వర్గం:నీటి వనరులు
వర్గం:కేరళ
ఎస్.పి.వై. సురేంద్రనాథ్ ఆర్య

**సింహకులతిపతి పాపనార్య యతిరాజ్ సురేంద్రనాథ్ వోగెలి-ఆర్య**, తమిళనాడుకు చెందిన భారత స్వాతంత్ర్య సమరయోధుడు.

## తొలి జీవితం
తమిళనాడు రాజధాని మద్రాస్ నగరంలోని తెలుగు మాట్లాడే కుటుంబానికి చెందిన ధనకోటి రాజు నాయుడుకు యతిరాజ్ జన్మించాడు. ప్రాథమిక విద్యను పూర్తిచేసిన ఆర్య కొంతకాలం తీవ్రవాద రాజకీయ కార్యకలాపాలలో పాలుపంచుకున్నాడు. 1897లో బెంగాల్ వెళ్ళి 1906 వరకు అక్కడే గడిపి, విప్లవకారులతో పరిచయాలు ఏర్పర్చుకున్నాడు. తిరిగి వచ్చిన తరువాత బెంగాలీ విప్లవకారుడు సురేంద్రనాథ్ బెనర్జీ స్ఫూర్తితో "సురేంద్రనాథ్" అనే పేరును స్వీకరించాడు. తనను తాను "ఆర్య" లేదా "స్వదేశీయుడు" గా తీర్చిదిద్దుకున్నాడు.

## అరెస్టు
తమిళ విప్లవకారుడు సుబ్రహ్మణ్య భారతిలో మద్రాసులో పరిచయం ఏర్పడింది. చెన్నై జన సంగం వ్యవస్థాపకులలో ఒకడిగా ఉన్నాడు. 1908, ఆగస్టు 18న దేశద్రోహం ఆరోపణలపై అరెస్టయిన ఆర్యకు 11 సంవత్సరాలపాటు జైలు శిక్షను విధించబడింది.

## జైలుశిక్ష
బళ్ళారిలో ఆరేళ్ళ కఠిన కారాగార శిక్ష పూర్తయిన తర్వాత 1914లో సురేంద్రనాథ్ ఆర్య జైలు నుండి విడుదలయ్యాడు. జైలులో ఉన్నప్పుడు ఆరోగ్యం క్షీణించడంతో కుష్టు వ్యాధికి గురయ్యాడు. ఆ సమయంలో డానిష్ క్రిస్టియన్ మిషనరీలు చికిత్స అందించాయి, ఆ కృతజ్ఞతతో ఆర్య క్రైస్తవ మతంలోకి మారాడు.

భవిష్యవాణి పరిశోధన కోసం యునైటెడ్ స్టేట్స్ వెళ్ళి, డానిష్ మిషన్ చర్చి మిషనరీగా తిరిగి మద్రాస్‌కు వచ్చాడు. వచ్చిన తరువాత ఒక స్వీడిష్ అమెరికన్ మహిళను వివాహం చేసుకొని, తన పేరుకు "వోగెలి" అని జోడించాడు. 1921లో సుబ్రహ్మణ్య భారతి అంత్యక్రియలకు హాజరైన అతికొద్దిమందిలో ఆర్య ఒకడు, అక్కడ ఆయన తెలుగులోనే స్తుతిని అందించాడు.

## తరువాత జీవితంలో
స్వీడిష్ అమెరికన్ భార్యకు విడాకులు ఇచ్చిన ఆర్య, 1920ల చివరలో మళ్ళీ హిందూ మతంలోకి వచ్చాడు. బ్రహ్మో సమాజంలో సభ్యుడిగా చేరి, ఆత్మగౌరవ ఉద్యమానికి తన మద్దతు ఇచ్చాడు. ఈ సమయంలోనే ఇవి రామస్వామి నాయకర్ కి సన్నిహితుడు అయ్యాడు.

## ఇతర వివరాలు
2000లో వచ్చిన *భారతి* తమిళ సినిమాలో నిళల్ గల్ రవి సురేంద్రనాథ్ ఆర్య పాత్రను పోషించాడు.

## మూలాలు

## బయటి లింకులు
* 
* 

వర్గం:తమిళనాడు వ్యక్తులు
వర్గం:తమిళనాడు స్వాతంత్ర్య సమర యోధులు
వరంగల్ మ్యూజియం

**వరంగల్ మ్యూజియం**, తెలంగాణ రాష్ట్రం, వరంగల్‌లోని మ్యూజికల్ గార్డెన్ కాంప్లెక్స్‌లో ఉన్న మ్యూజియం. కాకతీయుల కాలం నాటి కళాఖండాలను భద్రపరిచి, ప్రజలకు అందుబాటులో ఉంచేందుకు ఈ మ్యూజియం ఏర్పాటు చేయబడింది. ప్రస్తుతం ఇది భారత పురాతత్వ సర్వే సంస్థ నిర్వహణలో ఉంది.  

## చరిత్ర
1985లో వరంగల్ మున్సిపల్ కార్పోరేషన్ పక్క స్థలంలో ప్లానిటోరియం మార్గంలో ఈ మ్యూజియంను ఏర్పాటు చేశారు. అప్పటి గవర్నర్ శంకర్ దయాల్ శర్మ ఈ భవన నిర్మాణానికి శంకుస్థాపన చేశాడు. పూర్తయిన మ్యూజియం భవనాన్ని 1987లో అప్పటి ముఖ్యమంత్రి నేదురుమల్లి  జనార్దనరెడ్డి  ప్రారంభించాడు. కోట సమీపంలో 2015, జనవరిలో అప్పటి పర్యాటక శాఖ మంత్రి ఎ. చందూలాల్ కొత్త మ్యూజియం భవనానికి శంకుస్థాపన చేశాడు.

## సేకరణలు
ఈ మ్యూజియంలో హిందూ, బౌద్ధ, జైన మతాలకు చెందిన శిల్పాల సేకరణ ఉంది. పెద్ద నంది, పాలరాతి బుద్ధుడు, చాముండాలతోపాటు అనేక శైవ శిల్పాలు ఉన్నాయి. 11వ శతాబ్దపు పార్శ్వనాథ చిత్రం, 12వ శతాబ్దపు వీరభద్ర చిత్రం నుండి షణ్ముఖ లేదా స్కందను కూడా కలిగి ఉంది. ఇందులో పురాతన నాణేలు, కుండల ముక్కల సేకరణ కూడా ఉంది. సూర్యాపేట జిల్లాలోని పిల్లలమర్రి వద్ద 13వ శతాబ్దపు దేవాలయాలతోసహా ఆ ప్రాంతంలోని కాకతీయ ఆలయ ప్రదేశాలను ఇది వివరిస్తుంది.

శిల్పాలు, సరస్వతి, గణపతి విగ్రహాలతో పాటు 300 నాణేలు, చోళులు, చాళక్యులు, కాకతీయులు ఉపయోగించిన వస్తువులు, వంట గిన్నెలు, మట్టి పాత్రలు, ఏడు పడగల సర్పం పడగ విప్పి నిలబడిన భంగిమలో విగ్రహాలు, సమకాలీన చిత్రాలు, కాంస్యాలు, ఆయుధాలు, పశ్చిమ చాళుక్యులు, కాకతీయులకు చెందిన శిల్పాలు, శాసనాలు, తాళపత్ర రాతప్రతులు, గారలు, బిడ్రివేర్, నాణేలు, టెర్రకోట, చైనావేర్, ఎనామెల్‌వేర్‌లు, ఎపిగ్రాఫ్‌లు, రాగి ప్లేట్లు, గ్రాంట్లు ఉన్నాయి. మ్యూజియంలోని గ్రంథాలయంలో వరంగల్ పాలకుల చరిత్రకు సంబంధించిన సమాచారంతో పాటుగా దాదాపు 3,000 పుస్తకాలు ఉన్నాయి.

## ఇతర వివరాలు
* ఈ మ్యూజియంను చూసేందుకు రాష్ట్రంలోని పలు జిల్లాలతోపాటు దేశ, విదేశాల నుంచి పర్యాటకులు వస్తుంటారు.
* సందర్శకుల సంఖ్య పెరగడంవల్ల పాత భవనం కాకుండా వరంగల్ కోటలో కొత్త భవనం నిర్మాణం చేయాలని ప్రభుత్వం నిర్ణయించి, 3 కోట్ల 50 లక్షలు మంజూరు చేసింది.

## మూలాలు

 
వర్గం:తెలంగాణ సంస్కృతి
వర్గం:వరంగల్
వర్గం:తెలంగాణ సంగ్రహాలయాలు
హజారీబాగ్ జిల్లా

జార్ఖండ్ రాష్ట్రంలోని **జిల్లాల్లో హజారీబాగ్ జిల్లా** ఒకటి. హజారీబాగ్  దీనికి ముఖ్యపట్టణం. ఇది మావోయిస్టుల రెడ్ కారిడార్‌లో భాగం.

## పేరు వ్యుత్పత్తి
జిల్లా పేరు, దాని ముఖ్యపట్టణం హజారీబాగ్ పేరిట వచ్చింది. హజారీబాగ్ పేరులో రెండు పర్షియన్ పదాలు ఉన్నాయి. *హజార్* అంటే "వెయ్యి", *బాగ్* అంటే "తోట" - కాబట్టి, హజారీబాగ్‌కు 'వెయ్యి తోటల నగరం' అని అర్థం. ప్రముఖ బ్రిటిష్ అడ్మినిస్ట్రేటర్ సర్ జాన్ హోల్టన్ ప్రకారం, ఈ పట్టణం పేరు ఓక్ని, హజారీ అనే చిన్న గ్రామాల నుండి వచ్చింది. పాత పటాలలో దీన్ని ఓకున్‌హజ్రీగా చూపారు. ఆ పేరులోని ద్వితీయ పదం బహుశా మామిడి తోట నుండి వచ్చి ఉంటుంది. కోల్‌కతా వారణాసిల మధ్య 1782 లో నిర్మించిన 'కొత్త సైనిక రహదారి' వెంట ప్రయాణిస్తున్న సైనికులు, ప్రయాణికులూ ఇక్కడ విశ్రాంతి కోసం ఆగేవారు.

## చరిత్ర
హజారీబాగ్ జిల్లాలోని ఇస్కోలో మెజో-చాల్‌కోలిథిక్ కాలం (క్రీ.పూ 9,000-5,000) నాటి పురాతన గుహ చిత్రాలు ఉన్నాయి. బర్గాగావ్‌కి దగ్గరగా, హజారీబాగ్ పట్టణం నుండి 25 కి.మీ. దూరంలోని పుంక్రి బార్వాడి వద్ద మెగాలిత్‌ల సమూహం ఉంది. ఇది సా.పూ. 3000 నాటివని భావిస్తున్నారు.

1972 డిసెంబరు 6 న, హజారీబాగ్ నుండి విడదీసి, గిరిడి జిల్లా ఏర్పడింది. 1999 లో మళ్ళీ జిల్లాను విభజించి ఛత్రా, కోడర్మా జిల్లాలను ఏర్పరచారు. 2000 నవంబరు 15 న జార్ఖండ్ రాష్ట్రం ఏర్పడినప్పుడు హజారీబాగ్ జిల్లా బీహార్ నుండి జార్ఖండ్ లోకి పోయింది. 2007 సెప్టెంబరు 12 న, హజారీబాగ్ జిల్లా నుండి మరొక జిల్లా, రామ్‌గఢ్,  ఏర్పడింది.

## జనాభా వివరాలు

2011 జనాభా లెక్కల ప్రకారం, హజారీబాగ్ జిల్లాలో జనాభా 17,34,495. ఇది గాంబియా దేశానికి సమానం. ఇది అమెరికా రాష్ట్రం నెబ్రాస్కా జనాభాతో సమానం. జనాభా పరంగా ఇది భారతదేశపు జిల్లాల్లో 279 వ స్థానంలో ఉంది. జనసాంద్రత 403/చ.కి.మీ. 2001-2011 దశాబ్దంలో జిల్లా జనాభా పెరుగుదల రేటు 25.75%. హజారీబాగ్ జిల్లా లింగనిష్పత్తి, ప్రతి 1000 మంది పురుషులకు 946 మంది స్త్రీలు.  అక్షరాస్యత రేటు 70.48%. మొత్తం జనాభాలో షెడ్యూల్ కులాలు 17.50% కాగా, షెడ్యూల్డ్ తెగల జనాభా 7.02%.

జనాభాలో హిందువులు 80.56%, ముస్లింలు 16.21% ఉన్నారు. సర్నా 1.97%, క్రైస్తవులు 0.99% ఉన్నారు.2011 భారత జనగణన ప్రకారం, జిల్లా జనాభాలో 61,58% మంది ఖోర్తా, 23.59% మంది హిందీ, 7,73% మంది ఉర్దూ, 3.48% మంది సంతాలీ భాషలను తమ మొదటి భాషగా మాట్లాడుతారు.
## ఆర్థిక వ్యవస్థ
ఈ జిల్లాలో లభించే ప్రధాన ఖనిజం బొగ్గు. జిల్లా లోని ముఖ్యమైన బొగ్గు నిక్షేపాలు ఉత్తర కరణ్‌పురా కోల్‌ఫీల్డ్స్ లోని చార్హి, కుజూ, ఘటో తండ్, బర్కాగావ్ లున్నాయి. ఈ జిల్లా వాసులకు బొగ్గు గనులే ప్రధాన జీవనాధారం.

భారత ప్రభుత్వం 2006 లో, దేశంలోని 250 అత్యంత వెనుకబడిన జిల్లాలలో ఒకటిగా హజారీబాగ్‌ని పేర్కొంది. వెనకబడ్డ ప్రాంతాల గ్రాంట్ నిధి (BRGF) కార్యక్రమం నుండి నిధులు అందుకుంటున్న జార్ఖండ్‌లోని జిల్లాల్లో ఇది ఒకటి.

## పరిపాలన
### బ్లాకులు/మండలాలు
హజారీబాగ్ జిల్లాలో 16 బ్లాక్‌లు ఉన్నాయి.ఆ బ్లాకుల జాబితా ఇది:

జిల్లాలో హజారీబాగ్, బర్హి అనే రెండు ఉప విభాగాలున్నాయి.

హజారీబాగ్ ఉప విభాగంలో 11 బ్లాకులున్నాయి: సదర్, హజారీబాగ్, కట్కంసందీ, బిష్ణుగఢ్, బర్కాగావ్, కెరడారీ, ఇచక్, చర్చూ, దారు, తాటి ఝరియా, కట్కమ్‌దాగ్, దాడీ.

బార్హి ఉప విభాగంలో పద్మ, బార్హి, చుపారన్, బర్కాథా, చల్‌కుషా అనే 5 బ్లాకులున్నాయి.

ఈ జిల్లాలో 5 విధానసభ నియోజకవర్గాలు ఉన్నాయి: బర్కాథా, బర్హి, బర్కాగావ్, మండూ, హజారీబాగ్. ఇవన్నీ హజారీబాగ్ లోక్‌సభ నియోజకవర్గంలో భాగం.

## మూలాలు

వర్గం:జార్ఖండ్ జిల్లాలు
ది ఇండియన్ వార్ ఆఫ్ ఇండిపెండెన్స్ (పుస్తకం)

**ది ఇండియన్ వార్ ఆఫ్ ఇండిపెండెన్స్** అనేది వినాయక్ దామోదర్ సావర్కర్ రచించిన పుస్తకం. తొలి ఉద్యమం 1857 సిపాయిల తిరుగుబాటు ఆధారంగా మొదట 1909లో ప్రచురించారు.

## మూలం
1857లో జరిగిన భారత సిపాయిల తిరుగుబాటు 50వ వార్షికోత్సవం సందర్భంగా గ్రేట్ బ్రిటన్‌లో జరిగిన వేడుకల సందర్భంలో మరాఠీలో ఈ పుస్తకాన్ని సావర్కర్ రాశారు. దీనికి మేడమ్ కామా, వివిఎస్ అయ్యర్, ఎం.పి.టి ఆచార్య వంటి బ్రిటన్ లోని భారతీయ జాతీయవాదుల నుండి మద్దతు లభించింది. అలాగే భారతీయ విద్యార్థుల కృషి కూడా ఉంది.  ఇది బ్రిటన్‌లో భారతీయ ఉద్యమాన్ని ప్రజల దృష్టికి తీసుకెళ్లడంతో పాటు భారతదేశంలో జాతీయవాద ఉద్యమాలను ప్రేరేపించడానికి ఉద్దేశించబడింది. సావర్కర్ లండన్‌లో ఇండియా హౌస్‌లో ఉన్నప్పుడు 'ది ఇండియన్ వార్ ఆఫ్ ఇండిపెండెన్స్' ప్రచురించబడింది.

## ప్రేరణ
మహాత్తర విజయాల భారత్, ఫ్రెంచ్ విప్లవం, అమెరికన్ విప్లవం వంటి చరిత్రల ద్వారా ప్రభావితమైంది. అదనంగా, కార్ల్ మార్క్స్ 1857లో న్యూయార్క్ ట్రిబ్యూన్‌లో "ది ఇండియన్ రివోల్ట్" అనే కథనాన్ని ప్రచురించాడు. తరువాత  "ది ఫస్ట్ ఇండియన్ వార్ ఆఫ్ ఇండిపెండెన్స్ 1857-58" పుస్తకాన్ని రాసాడు. సావర్కర్ తన పుస్తకాన్ని 1909లో మార్క్స్ రచనల మాదిరిగానే ప్రచురించాడు.

## బైబిల్ గా
బ్రిటిష్ అధికారానికి వ్యతిరేకంగా 1857 నాటి భారత తిరుగుబాటును ఏకీకృత, జాతీయ తిరుగుబాటుగా వర్ణించే ఈ పుస్తకం అత్యంత ఉద్వేగభరితమైనది.   బ్రిటిష్ ఇండియాలో మరాఠీ ఎడిషన్ ప్రచురణకు ముందే నిషేధించబడింది. ఆంగ్ల అనువాద ప్రచురణను హోం ఆఫీస్ హెచ్చరికలమేరకు ప్రింటర్లు, ప్రచురణ సంస్థలు ముద్రించలేదు. అలాగే బ్రిటీష్ విదేశీ కార్యాలయం పారిస్ నుండి ప్రచురణను నిరోధించడానికి ఫ్రెంచ్ ప్రభుత్వంపై ఒత్తిడి తెచ్చింది. ఇది చివరికి 1909లో నెదర్లాండ్స్‌లో ముద్రించబడింది. అప్పటికికానీ బ్రిటిష్ ప్రభుత్వం దీనిని గుర్తించలేదు. చిత్తుకాగితాలపై ముద్రించబడ్డ ఈ పుస్తకం పెద్ద సంఖ్యలో భారతదేశానికి రవాణా చేయబడ్డాయి. అనతికాలంలోనే ఉద్యమకారులకు ఒక రాజకీయ బైబిల్‌గా సంతరించుకుంది. బ్రిటిష్ లైబ్రరీ కేటలాగ్ నుండి ఈ పుస్తకాన్ని తొలగించి భారతీయ విద్యార్థులకు అందుబాటులో లేకుండా చూసింది. భారతదేశంలో నలభై సంవత్సరాల వరకు ఈ పుస్తకం నిషేధించబడింది.

భారతదేశ చరిత్ర, జాతీయవాద రచనలలో అత్యంత ప్రభావవంతమైనది  'ది ఇండియన్ వార్ ఆఫ్ ఇండిపెండెన్స్' పరిగణించబడుతుంది. హిందూ మతం ఆలోచనలను రూపొందించడంలో,  అభివృద్ధి పరచడంలో అత్యంత ప్రభావవంతమైన రచనలలో ఇది ఒకటి. 

## మూలాలు
సతీశ్ చంద్ర శర్మ

**సతీశ్‌ చంద్ర శర్మ** భారతదేశానికి చెందిన న్యాయమూర్తి. ఆయన 17 సెప్టెంబర్ 2021న తెలంగాణ హైకోర్టు ప్రధాన న్యాయమూర్తిగా నియమించాలని సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.సతీష్‌ చంద్ర శర్మ తెలంగాణ హైకోర్టు ప్రధాన న్యాయమూర్తిగా అక్టోబర్ 13న ప్రమాణం చేశాడు.   

## జననం, విద్యాభాస్యం
సతీష్ శర్మ మధ్యప్రదేశ్‌ రాష్ట్రం, భోపాల్‌లో 30  నవంబర్‌ 1961లో బీఎన్‌ శర్మ, శాంతిశర్మ దంపతులకు జన్మించాడు. ఆయన హరిసింగ్‌గౌర్‌ విశ్వవిద్యాలయంలో 1984లో ఎల్‌ఎల్‌బీ పూర్తి చేసి ఎల్‌ఎల్‌బీలో 3 గోల్డ్‌మెడల్స్‌ సాధించాడు.

## వృత్తి జీవితం
సతీశ్‌ శర్మ 1 సెప్టెంబర్ 1984న  న్యాయవాదిగా ఎన్రోల్ చేసుకున్నాడు. ఆయన 2003లో కేంద్ర ప్రభుత్వ అదనపు కౌన్సెల్‌గా, 28 జూన్‌ 2004న కేంద్ర ప్రభుత్వ సీనియర్‌ ప్యానల్‌ కౌన్సెల్‌గా నియమితులయ్యాడు.  సతీశ్‌ శర్మ 18 జనవరి 2008న మధ్యప్రదేశ్‌ హైకోర్టు అదనపు న్యాయమూర్తిగా నియమితుడై, 15 జనవరి 2010న శాశ్వత న్యాయమూర్తి అయ్యాడు. ఆయన 4 జనవరి 2021న నియమితుడై ఆగస్టు 31న కర్ణాటక హైకోర్టు తాతాలిక ప్రధాన న్యాయమూర్తిగా బాధ్యతలు చేపట్టాడు. కర్ణాటక హైకోర్టు తాత్కాలిక ప్రధాన న్యాయమూర్తిగా ఉన్న ఆయన పదోన్నతిపై తెలంగాణ హైకోర్టు ప్రధాన న్యాయమూర్తిగా అక్టోబర్ 9న నియమితులయ్యాడు.

## మూలాలు

వర్గం:తెలంగాణ హైకోర్టు ప్రధాన న్యాయమూర్తులు
వర్గం:1961 జననాలు
వర్గం:తెలంగాణ న్యాయమూర్తులు
వర్గం:న్యాయమూర్తులు
క్రైమ్ 23

**క్రైమ్ 23** 2018లో విడుదలైన తెలుగు సినిమా. అరవగన్ వెంకటాచలం దర్శకత్వంలో 2017లో కుట్రమ్ 23 పేరుతో తమిళంలో విడుదలైన ఈ సినిమాను తెలుగులో క్రైమ్ 23 పేరుతో శ్రీ విజయ నరసింహా ఫిలిమ్స్ బ్యానర్ల పై ప్రసాద్ ధర్మిరెడ్డి నిర్మించాడు.  అరుణ్ విజయ్, మహిమా నంబియార్, వంశీ కృష్ణ, తంబీ రామయ్య ప్రధాన పాత్రల్లో నటించిన ఈ సినిమా ఆగస్ట్ 31, 2018న విడుదలైంది.

## కథ
నగరంలో చర్చి ఫాదర్, ప్రెగ్నెంట్ జెస్సిక అనుమానాస్పద హత్యలు జరుగుతాయి . ఈ కేసును ఇన్వెస్టిగేట్ చేయడానికి అసిస్టెంట్ కమిషనర్ ఐపిఎస్ ఆఫీసర్ అరుణ్ విజయ్  కి ఇన్వెస్టిగేసన్ అప్పగిస్తారు, ఈ క్రమంలో ఈ హత్యలు మెడికల్ మాఫియా తో సంబంధం ఉందని తెలుసుకుంటాడు. అసలు ఈ మెడికల్ మాఫియా ఎవరిది? ఆ హంతక ముఠాని అంతం చేశాడా ? లేదా ? అనేదే మిగతా సినిమా కథ.

## నటీనటులు
*అరుణ్ విజయ్  
*మహిమా నంబియార్
*వంశీ కృష్ణ  
*తంబి రామయ్య
* కళ్యాణి నటరాజన్
*అభినయ 
*విజయకుమార్  
*అరవింద్ ఆకాష్  
*మిషా ఘోషల్
*నీలిమా రాణి
*సుజా వరుణీ

## సాంకేతిక నిపుణులు
*బ్యానర్:  శ్రీ విజయ నరసింహా ఫిలిమ్స్
*నిర్మాత: ప్రసాద్ ధర్మిరెడ్డి  
*కథ, స్క్రీన్‌ప్లే , దర్శకత్వం:  అరవగన్ వెంకటాచలం 
*సంగీతం:  విశాల్ చంద్ర శేఖర్
*సినిమాటోగ్రఫీ:  భాస్కరన్ కే ఎం

## మూలాలు

వర్గం:2018 తెలుగు సినిమాలు
భగవత్ ఝా ఆజాద్

**భగవత్ ఝా ఆజాద్** భారత స్వాతంత్ర్య సమరయోధుడు , రాజకీయ నాయకుడు. ఆయన  1988 ఫిబ్రవరి 14 నుండి 10 మార్చి 1989 వరకు బీహార్ ముఖ్యమంత్రి గా పనిచేశారు.  ఆయన వివిధ సమయాల్లో పార్లమెంటు సభ్యుడు , బీహార్ రాష్ట్ర శాసనసభ సభ్యుడు.

## ప్రారంభ, వ్యక్తిగత జీవితం
ఆజాద్ 28 నవంబర్ 1922న జార్ఖండ్ రాష్ట్రంలో భాగంగా ఉన్న అవిభాజ్య బీహార్ లోని గోడ్డా జిల్లాలోని మెహ్రామా సమీపంలోని కస్బా గ్రామంలో మైథిలి బ్రాహ్మణ కుటుంబంలో జన్మించాడు. టిఎన్ బి కాలేజియేట్ స్కూల్, టిఎన్ బి కాలేజ్, భాగల్ పూర్ , పాట్నా విశ్వవిద్యాలయం నుండి విద్య పూర్తి చేశాడు. అతను స్వాతంత్ర్య పోరాటంలో పాల్గొన్నప్పుడు అతను కళాశాల విద్యార్థి.  

## రాజకీయ జీవితం
ఆజాద్ 1942లో క్విట్ ఇండియా ఉద్యమంలో   పాల్గొన్నప్పుడు 20 ఏళ్ల కళాశాల విద్యార్థి. అతని కాలికి బుల్లెట్ తగిలింది, ఈ సంఘటన  పత్రికలలో ప్రసిద్ధి చెందింది.  ఆజాద్ ను కూడా బ్రిటిష్ వారు అనేకసార్లు అరెస్టు చేశారు.

క్విట్ ఇండియా ఉద్యమం జరిగిన సరిగ్గా ఐదు సంవత్సరాల తరువాత 1947లో స్వాతంత్ర్యం వచ్చింది,  ఆజాద్ రాజకీయాల్లో వృత్తిని స్వీకరించడానికి అనుకూలంగా ఉన్నాడు. అతను "యంగ్ టర్క్స్" అని పిలువబడే స్వాతంత్ర్యానంతర దశలో జాతీయ వేదికపై ప్రాముఖ్యత పొందిన బీహార్ కు చెందిన ప్రభావవంతమైన రాజకీయ నాయకులలో భాగంగా ఉన్నాడు.  అతను బిందేశ్వరి దూబే, అబ్దుల్ గఫూర్, చంద్రశేఖర్ సింగ్, సత్యేంద్ర నారాయణ్ సిన్హా , కేదార్ పాండే , భారత జాతీయ కాంగ్రెస్  జాతీయ అధ్యక్షుడు సీతారాం కేస్రీ ల సమకాలికుడు.

ఆజాద్ ఐదు సార్లు లోక్ సభలో భాగల్‌పూర్ నియోజకవర్గానికి ప్రాతినిధ్యం వహించాడు.  మూడవ, నాల్గవ, ఐదవ, ఏడవ , ఎనిమిదవ లోక్ సభకు ఎన్నికయ్యాడు. 1967 నుండి 1983 వరకు వ్యవసాయ, విద్య, కార్మిక, ఉపాధి, సరఫరా, పునరావాసం, పౌర విమానయానం, ఆహారం, పౌర సరఫరాల మంత్రిత్వ శాఖలలో కేంద్ర విదేశాంగ మంత్రిగా పనిచేశాడు. అతను అనుభవజ్ఞుడైన కాంగ్రెస్ సభ్యుడు, 14 ఫిబ్రవరి 1988 , 10 మార్చి 1989 మధ్య బీహార్ ముఖ్యమంత్రిగా ఉన్నాడు. 

## వ్యక్తిగత జీవితం
ఆజాద్ ఇప్పుడు జార్ఖండ్ రాష్ట్రంలో భాగంగా ఉన్న అవిభక్త బీహార్ లోని గోడ్డా జిల్లాలోని మెహ్రామా సమీపంలోని కస్బా గ్రామంలో మైథిలి బ్రాహ్మణ కుటుంబంలో జన్మించాడు. అతను  యుక్తవయస్సులో ఉన్నప్పుడు, ఆజాద్ అదే కులం , అదే నేపథ్యం ఉన్న కుటుంబం నుండి వచ్చిన 10 ఏళ్ల అమ్మాయిని వివాహం చేసుకున్నాడు. వారి కుమారులలో ఇద్దరు ప్రజా ప్రముఖులు: మాజీ ఐఎఎస్ అధికారి, సమాచార కమిషనర్ యశోవర్ధన్ ఆజాద్,  కీర్తి ఆజాద్, మాజీ లోక్ సభ సభ్యుడు,1983 క్రికెట్ ప్రపంచ కప్ గెలిచిన భారత జట్టులో భాగంగా ఉన్న మాజీ క్రికెటర్. 

భగవత్ ఝా ఆజాద్ 2011 లో 89 సంవత్సరాల వయస్సులో మరణించారు. అతను చాలా సంవత్సరాలుగా అనారోగ్యంతో ఉన్నాడు. 

## మూలాలు

వర్గం:5వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:బీహార్ ముఖ్యమంత్రులు
వర్గం:2011 మరణాలు
వర్గం:1922 జననాలు
వర్గం:భారత స్వాతంత్ర్య సమర యోధులు
వర్గం:భారత స్వాతంత్ర్యోద్యమం
వర్గం:భారతీయులు
వర్గం:బీహార్ స్వాతంత్ర్య సమర యోధులు
శివకాశీపురం

**శివకాశీపురం** 2018లో తెలుగులో విడుదలైన సైకలాజికల్‌ థ్రిల్లర్‌ సినిమా. సాయి హరీశ్వర ప్రొడక్షన్స్ బ్యానర్‌పై మాస్టర్ హరి సమర్పణలో మోహన్ బాబు పులిమామిడి నిర్మించిన ఈ సినిమాకు హరీష్ వట్టికూటి దర్శకత్వం వహించాడు. రాజేష్ శ్రీ చక్రవర్తి , ప్రియాంక శర్మ ప్రధాన పాత్రల్లో నటించిన ఈ సినిమా ఆగష్టు 3, 2018న విడుదలైంది.

## నటీనటులు
* రాజేష్ శ్రీ చక్రవర్తి  
*ప్రియాంక శర్మ
*చమ్మక్ చంద్ర  
*దిల్‌ రమేష్‌
*సూర్య  
*లక్ష్మీ 
*రవిఆనంద్‌ 
*చిన్నిబిల్లి 
*సందీప్‌ 
*రవీంద్ర నటరాజ్‌ 
*సత్యప్రియ

## సాంకేతిక నిపుణులు
*బ్యానర్:  సాయి హరీశ్వర ప్రొడక్షన్స్‌
*నిర్మాత:  మోహన్‌బాబు పులిమామిడి 
*కథ, స్క్రీన్‌ప్లే , దర్శకత్వం:  హరీష్‌ వట్టికూటి
*సంగీతం: పవన్‌ శేషా
*సినిమాటోగ్రఫీ: జయ జి. రామిరెడ్డి
*ఎడిటింగ్‌: జియో థామస్‌, టి.రాము 
*విడుదల పర్యవేక్షణ: విఎస్‌. విజయ్‌వర్మ పాకలపాటి

## మూలాలు

వర్గం:2018 తెలుగు సినిమాలు
కారులో షికారుకెళ్తే

**కారులో షికారుకెళ్తే** 2017లో విడుదలైన తెలుగు సినిమా. శ్రీ హరిహర ఫిలిమ్స్ బ్యానర్‌పై మధు, అనీష్, అభిరామ్ నిర్మించిన ఈ సినిమాకు మాదాల కోటేశ్వర్ రావు దర్శకత్వం వహించాడు. ధీరు మహేష్ , సుదర్శన్, సురేష్, ఇషికా సింగ్, ప్రియాంక ప్రధాన పాత్రల్లో నటించిన ఈ సినిమా మార్చి 31, 2017న విడుదలైంది.

## నటీనటులు

*ధీరు మహేష్ 
*సుదర్శన్  
*సురేష్  
*ఇషికా సింగ్  
*ప్రియాంక
*జీవా
*పద్మప్రియ 
*ఫణి
*రాము
*మలినేని లక్ష్మయ్య చౌదరి 
*స్రవంతి
*శ్రీశాంత్
*హేమంత్

## సాంకేతిక నిపుణులు
*బ్యానర్:  శ్రీ హరిహర ఫిలిమ్స్ 
*నిర్మాత:  మధు, అనీష్, అభిరామ్
*కథ, స్క్రీన్‌ప్లే , దర్శకత్వం:  మాదాల కోటేశ్వర్ రావు
*సంగీతం:  మీనాక్షీ భుజంగ్
*సినిమాటోగ్రఫీ:   వేమూరి చంద్రశేఖర్	 
*ఫైట్స్; రియల్ సతీష్ 
*కొరియోగ్రఫీ: మోహన్ కిషోర్
*ఆర్ట్: శ్రీనివాస్
*మాటలు: పేరుబోయిన లక్ష్మీనారాయణ, ప్రదీప్ నామాని 
*పాటలు: కరుణాకర్ అడిగర్ల, పోలూరి, విశ్వైక

## మూలాలు

వర్గం:2017 తెలుగు సినిమాలు